Kesi, Kato og Ude af kontrol er blot nogle af de navne, der skulle spille på den aflyste Skyland Beach Festival i kattegatbyen Øster Hurup i Himmerland i uge 27 og 28, men arrangørerne håber, at de med en ny plan stadigvæk kan tiltrække op til 2.500 unge:

- Vi holder vores Skyland Beach Camp Plan B over to uger på en 5-stjernet campingplads med tophygiejniske toilet- og badefaciliteter, siger Nikoline Juul Pedersen fra Skyland.

Landets campingpladser fik i påsken lov til at åbne, hvis de sørgede for, at der var afstand mellem gæsterne, og det bliver også afgørende for de unges mulighed for at komme på camp i juni og juli:

- Vi har heldigvis en stor campingplads, som vi kan dele op i felter, hvor der må være 500 i hver, siger Nikoline Juul Pedersen, der håber, at forsamlingsforbuddet i grupper på mere end ti bliver ophævet inden da.

Kys med samme farve armbånd

Arrangørerne understreger, at de naturligvis vil følge myndighedernes anvisninger: